Ներկայացնենք մի հազվագյուտ նմուշ՝ 20-րդ դարասկզբին Երևանի «Զանգա» գարեջրի գործարանում արտադրված «Բոք-Բիր» տեսակի գարեջրի պիտակը: Գործարանը տեղակայված է եղել Հրազդան (Զանգու) գետի ձորում, մոտավորապես ներկայիս Հաղթանակի կամրջի մոտակայքում: Գործարանի սեփականատերն էր հանդիսանում Հարություն Ավետյանցը: Նա ժառանգել էր այստեղ տեղակայված բամբակի գործարանը իր հորից՝ Խաչատուր Ավետյանցից, ընդլայնել այն և գործարկել սկզբում բրնձի մշակումը, իսկ 1892 թվականից սկսած՝ գարեջրի պատրաստման և շշալցման արտադրությունը: